Vulstasie prooi van gewapende roof | News24
Vulstasie prooi van gewapende roof
Vervolg Van Bladsy
“EK vermoed hulle het agter die polisievoertuig aangejaag. Hulle het nie ver gery voor hulle weer teruggedraai en verder probeer het om die kluis oop te kry nie.
“Ék het ysters hoor val en besef die kluis is oop.”
Volgens Pauls het die verdagtes die gesteelde goedere in die bakkie gelaai, ingeklim en weggery.
“Ek het nie ’n idee gehad waarheen ons gaan nie. Ek kon ook nie rondom my kyk nie, die twee gewapende mans het by my kop en voete gesit.
“Een van die mans by my, het teen die ruit gekap - toe draai hulle links. Met die tweede kap, toe stop die voertuig - dit was duidelik dat die drywer nie geweet het waar om te ry nie. Die vier mans het uit die bakkie gespring, die buit en gereedskap gegryp en gehardloop.
“Ek het doodstil bly lê en ’n voertuig hoor wegtrek. Ek het nog ’n rukkie so gelê en toe dit stil klink, het ek my kop opgelig - dit het veilig gelyk – ek het uitgespring en die bos ingehardloop.” Volgens Pauls wat dit teen ongeveer 03:40.
“Ék het nie geweet waar ek is nie. Smhart Sekuriteit en die polisie het my later daar langs die pad gekry.”
Volgens luit. Gerda Swart, polisiewoordvoerder, het die verdagtes met juwele en ’n onbekende bedrag geld in die sekerheidsvoertuig gevlug en niemand is nog in hegtenis geneem nie. “Daar is op die voertuig beslag gelê vir forensiese ontleding en die toneel is deeglik nagegaan.”